San Pieroburgo Санкт-Петербург 2012 San Pieroburgo ła xe na sità de ła Rusia nord-osidentałe, sol Mar Baltego e ła xe ł'ex cavedal de ła nasion. Fondà dal zar Piero el Grande, el xe uno dei prinsipałi sentri culturałi de ł'Eoropa. Co oltre 4,7 milioni de abitanti , ła xe atualmente ła seconda sità de ła Rusia par dimension, nonché el porto pì inportante. Pierogrado dal 31 de agosto , 1914 fin al 26 de genaro 1924. Leningrado fin al 6 de setenbre 1991. Ło Zar Piero el Grande el ga fondà ła sità el 27 de majo 1703 dopo aver conquistà a ła Svezia i teritori traversà da ła Neva. El ga dà a ła sità el nome del so santo patron, ł'apostoło San Piero. El nome orixinale de el gera in realtà ołandexe; Piero el Grande el gaveva visù e studià in chel paexe par un periodo de tenpo e el gera un amirador de ła corte e de ł'architetura ołandexe. Łe forteze svedexi de e sucesivamente de łe gaveva in precedensa ocupà ł'area, inte łe pałudi dove ła Neva ła se buta inte el Golfo de Finlandia. I servi i ga fornio gran parte de ła manodopara par el projeto, che el ga conprexo el prosiugamento de łe pałudi e ła costrusion dei edifici. Secondo una de łe stime a sarìa morte 30 000 persone.